પ્રદેશ કેટલાક નેતાઓએ સંયુક્ત નિવેદનમાં જણાવ્યું છે કે, લાલુભાઈએ પ્રદેશની જનતામાં એવો વિશ્વાસ ઊભો કરી દીધો છે કે પ્રદેશની સાંપ્રત સમસ્યાઓના અને કોંગ્રેસ શાસિત યુપીએ સરકારના બધા જ મોરચે ઘોર નિષ્ફળતાના નિરાશાજનક વાતાવરણને બદલવા માટે મજબૂત રાજકીય ઇચ્છાશક્તિ, જનતા જનાર્દનનો ભરોસો અને વિકાસના વિઝન સાથેના ગતિશીલ નેતૃત્વની જરૂર છે. તેવા સમયે આપણા પ્રદેશ પાછળ નહી રહે, પ્રદેશમાં ભાજપ સાંસદે છેલ્લા 3 વર્ષથી રાજકીય સ્થિતરતા,શાંતિ અને લોકોનો વિશ્વાસ ઊભો કર્યો છે. અમારી સંસ્થા દ્વારા દર વર્ષે આ પ્રકારના પ્રાદેશિક જનમતની કાર્યવાહી કરવામાં આવે છે અને તેની વિશ્વસનિયતા સૌથી વધારે છે તેનો ઉલ્લેખ કરી પ્રદેશ ના નેતાઓએ જણાવ્યું છે કે, પ્રદેશની જનતાએ લાલુભાઈ પટેલના નેતૃત્વમાં કોંગ્રેસના હાલના અન્ય તમામ વરિષ્ઠ નેતાઓ કરતાં વધારે ભરોસો મૂક્યો છે તે પ્રદેશની જનતાની કોઠાસૂઝ દર્શાવે છે. હાલની કોંગ્રેસ શાસિત યુપીએ સરકારની નિષ્ફળતા સામે જનજનમાં કેટલો આક્રોશ છે તે પણ આ સર્વેમાં સાબિત થઇ ચૂક્યો છે.